Fuat Oktay

Fuat Oktay es un politico de Turcia. Il nascet li 10-im de julí 1964 in Çekerek e es desde li 9-im de julí 2018 vice-presidente de Turcia.

Personal e professional vive
Fuat Oktay finit il li annu 1985 li studie de economie in li universitá Çukurova Üniversitesi in Adana. Tande il laborat in li universitá quam scientific assistente. Poy il continuat studiar in li USA. Ta il studiat Business Engineering e tecnica de fabrication in Detroit al Wayne State University.

Pos su retorn a Turcia Oktay laborat in li privat universitá Beykent Üniversitesi in Istanbul e esset li director del branche de gerentie e vice-decan. Il anc laborat quam consiliero, vice-presidente, membre del presidentie in pluri privat e statal fimas. Inter 2008 e 2012 Fuat Oktay esset li vice-director del aero-linie Turkish Airlnes. Il anc esset vice-presidente del interprense de comunication Tük Telekom.

Fuat Oktay es maritat e have tri infantes.

Political cariera
Fuat Oktay ne es membre de un political partise.
 2012-2016 Fuat Oktay esset li director del statal instition por li protection contra catastrofes Afet ve Acil Durum Yönetimi Başkanlığı (AFAD).
 2016-2018 Sub-secretario del prim-ministre de Turcia Binali Yıldırım.
 2018 Fuat Oktay devenit li 9-im de julí 2018 vice-presidente de Turcia.

Categorie:Politicos de Turcia